Bio-diversity Management :: Eden-munisipaliteit gee R40 000 vir volstruisprojek
Eden-munisipaliteit gee R40 000 vir volstruisprojek
Die Eden-distriksmunisipaliteit het onlangs R 40 000 aan die Suid-Afrikaanse Volstruisbesigheidskamer oorhandig ter ondersteuning van die volstruis-biodiversiteitsbestuursprojek.
�Die bydrae is deel van die aanpak van projekte wat op die klimaatsverandering-beraad in Februarie ge�dentifiseer is,� het mnr. Vernon Gibbs-Halls, omgewingsbeampte van Eden, ges�.
Die projek is van stapel gestuur om produsente te help om natuurlike veld wat deur volstruise verniel is, te rehabiliteer en sodoende ook die volhoubaarheid van die volstruisbedryf in die Klein-Karoo te ondersteun.
Die plase van vier grondeienaars wat by die projek betrokke is, bevat krities bedreigde plantegroei wat, uit �n internasionale oogpunt, beskerm moet word.
Die plantegroei is veronderstel om te keer dat re�nwater vinnig wegvloei en skade aanrig.
Waar die plantegroei verniel is, spoel die water egter weg en veroorsaak dit erge erosie, wat met verloop van tyd diep dongas gevorm het.
�Met klimaatsverandering kan ons nog swaar re�ns verwag, en dit maak sin om die vernielde veld te rehabiliteer sodat dit meer water kan terughou,� het Gibbs-Halls ges�.
Die projek skep ook werk vir mense in die Zoar-gebied waar �n span van ses werkers opgelei word om die veld te help rehabiliteer.
�Dit is belangrik om mense bewus te maak van die voordele en gevolge van goeie veldbestuur; en hierdie rehabilitasieprojek sal nie net werkgeleenthede skep nie, maar ook die nadelige uitwerking van klimaatsverandering verminder en selfs voorkom.�
Mnre. Henry Hill en Vernon Gibbs-Halls van die Eden-distriksmunisipaliteit oorhandig �n tjek vir R40?000 aan mnr. Anton Kruger, hoofbestuurder van die Volstruis-besigheidskamer, en me. Susan Botha, hoof van die volstruis-biodiversiteitsprojek. Foto: verskaf